title: "Perioodisch tab\u00e4le"
text: "J\u00fc perioodisch tab\u00e4le foon da chemische elem\u00e4nte as en deerstaling foon da bek\u00e5nde chemische elem\u00e4nte, ordned eefter el\u00e4ktronestrukt\u00f6r s\u00fc d\u00e5t foole chemische \u00e4inschape ham d\u00f6r j\u00fc tab\u00e4le \u00e4nre aw en r\u00e4igelm\u00e4\u00e4sie wise.\n\nJ\u00fc perioodisch tab\u00e4le foon da elem\u00e4nte \nD\u00e5t f\u00fcliende bil wist j\u00fc mom\u00e4ntan tab\u00e4le foon bek\u00e5nde elem\u00e4nte. Ark elem\u00e4nt as aplasted eefter sin atoomt\u00e5l \u00e4n chemisch s\u00fcmbool. Wan huum e wiser boowen en s\u00fcmbol h\u00e5lt, schucht huum e noome foon d\u00e5t elem\u00e4nt \u00e4n wan huum deeraw klikt, f\u00e4it huum di deerbai hiirende artiikel.\n\nJ\u00fc perioodisch tab\u00e4le as en baispal foon en klassifikationss\u00fcsteem: Elem\u00e4nte in j\u00fcseelwie split unti juseelwie perioodisch tab\u00e4llegrupe \u2013 \u00e5ls\u00fc heerdeele d\u00e5tseelwie blai \u2013 heewe \u00e4\u00e4nlike chemische \u00e4inschape.\n\nAtoomt\u00e5le \u00f6nj r\u00fc\u00fcdj dj\u00fcse aw elemente da ai nat\u00f6rlik aw e wr\u00e5\u00e5l forkaame.\n\nHistoori \n\nEefter jurtkamst wus d\u00e5t s\u00fcsteem betoocht suner waasen foon e baner b\u00e4g foon d\u00e5t atoom. Da elem\u00e4nte san ordned eefter jare atoommase. \n\nDi tj\u00fcsche Johann Wolfgang D\u00f6berreiner wus di jarste, di m\u00e5rkd heet, d\u00e5t dan en woogeform \u00f6nj da \u00e4inschape k\u00f6m. Hi unersch\u00e5sde \u201atrat\u00e5le\u2018 foon oueriinjstimende elem\u00e4nte. Di \u00e4ngl\u00f6njer John Alexander Reina Newlands f\u00fcn \u00fct, d\u00e5t deer en r\u00e5igelm\u00e4\u00e4sih\u00e4id foon arke 8 elem\u00e4nte best\u00f6\u00f6, ouers da heewe ham \u00fctl\u00e5\u00e5ked, wan hi s\u00e4\u00e4, d\u00e5t huum d\u00e5t ferglike k\u00f6\u00f6 ma da oktaawe \u00f6nj e musiik. \n\nAw e iinje heewe da tj\u00fcsche Lothar Meyer \u00e4n di ruse Dmitry Mendeleyev 1879 j\u00fc jarst perioodisch tab\u00e4le publisiird. Deerbai heewe da for teluur \u00e4n jood j\u00fc masenf\u00fcli amdraid. Deerd\u00f6\u00f6r as e oueriinjstiming \u00f6nj da \u00e4inschape ferb\u00e4\u00e4derd. Eefter d\u00e5t apkaamen foon e woogenmechaanik as d\u00fctlik w\u00f6rden, h\u00fc d\u00e5t k\u00f6m. D\u00e5t as ai tuf\u00e4li, d\u00e5t da perioode foon j\u00fcdeer tab\u00e4le stime ma j\u00fc t\u00e5l foon da el\u00e4ktroone \u00f6nj da schale foon atoome.\n\nKiik uk deer \n \n Perioodisch tab\u00e4le eefter IUPAC (International Union of Pure and Applied Chemistry, \u00e4nglisch)\n D\u00e5t perioodesystem ma bile\n\nPerioodes\u00fcsteem\nPerioodes\u00fcsteem\nF\u00fcsiik"